CELEX: 52016DP0205
Language: bg
Date: 2016-05-10 00:00:00
Title: Решение на Европейския парламент да не се представят възражения срещу Делегиран регламент на Комисията от 8 април 2016 г. за поправка на Делегиран регламент (ЕС) 2016/341 за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446 (C(2016)2002 — 2016/2656(DEA))

28.2.2018   
            
            
               BG
            
            
               Официален вестник на Европейския съюз
            
            
               C 76/130
            
         P8_TA(2016)0205
   Непредставяне на възражения срещу делегиран акт: преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие
   Решение на Европейския парламент да не се представят възражения срещу Делегиран регламент на Комисията от 8 април 2016 г. за поправка на Делегиран регламент (ЕС) 2016/341 за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446 (C(2016)2002 — 2016/2656(DEA))
   (2018/C 076/20)
   
      Европейският парламент,
   
               —
            
            
               като взе предвид Делегиран регламент (C(2016)2002) на Комисията,
            
         
               —
            
            
               като взе предвид писмото на Комисията от 11 март 2016 г., с което последната отправя искане към Европейския парламент да заяви, че няма да представя възражения срещу делегирания регламент,
            
         
               —
            
            
               като взе предвид писмото от 21 април 2016 г. на комисията по вътрешния пазар и защита на потребителите до председателя на Съвета на председателите на комисии,
            
         
               —
            
            
               като взе предвид член 290 от Договора за функционирането на ЕС,
            
         
               —
            
            
               като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 278, член 279 и член 284, параграф 5 от него,
            
         
               —
            
            
               като взе предвид препоръката за решение на комисията по вътрешния пазар и защита на потребителите,
            
         
               —
            
            
               като взе предвид член 105, параграф 6 от своя правилник,
            
         
               —
            
            
               като взе предвид обстоятелството, че не е представено никакво възражение в срока, предвиден в член 105, параграф 6, трето и четвърто тире от своя правилник, който изтече на 28 април 2016 г.,
            
         
               A.
            
            
               като има предвид, че след приемането на Делегиран регламент (ЕС) 2016/341 (2) беше установено, че някои формуляри — в частта, засягаща опростяванията — са били погрешно пропуснати в приложение 12, което ще има силно отрицателно въздействие за митническите органи и търговците, ако формулярите не бъдат добавени преди 1 май 2016 г., когато ще влязат в сила съответните разпоредби от Митническия кодекс на Съюза и разпоредбите за неговото прилагане;
            
         
               Б.
            
            
               като има предвид, че по отношение на посоченото приложение 12 — в частта, засягаща опростяванията — бяха установени също така някои грешки във връзка с терминологията, използвана във формулярите, и като има предвид, че ако тези грешки не бъдат поправени, те ще засегнат правната яснота и адекватност на Митническия кодекс на Съюза и на разпоредбите за неговото прилагане;
            
         
               В.
            
            
               като има предвид, че поради това Делегиран регламент (ЕС) 2016/341 следва да бъде коригиран по съответния начин, за да включва в приложение 12 — в частта, засягаща опростяванията — липсващите формуляри, както и, в същата част на посоченото приложение, да се заменят сегашните формуляри;
            
         
               Г.
            
            
               като има предвид, че с цел да се гарантира, че митническият съюз функционира безпроблемно и не се нарушават търговските потоци, делегираният регламент трябва да влезе в сила от 1 май 2016 г.;
            
         
               Д.
            
            
               като има предвид, че делегираният регламент може да влезе в сила при изтичането на срока, определен за контрол от страна на Парламента и на Съвета, само ако не са представени възражения нито от Парламента, нито от Съвета, или ако преди изтичането на този срок както Европейският парламент, така и Съветът са информирали Комисията, че няма да представят възражения; като има предвид, че периодът за контрол е определен съгласно член 284, параграф 5 от Регламент (ЕС) № 952/2013 на два месеца от датата на уведомяването, което означава, че той изтича на 9 юни 2016 г. и може да бъде удължен с допълнителен срок от два месеца;
            
         
               Е.
            
            
               като има предвид обаче, че от съображения за спешност на 11 март 2016 г. Комисията отправи искане за ранно потвърждение — преди 1 май 2016 г. — от страна на Европейския парламент по отношение на делегирания регламент;
            
         
            
               1.
            
            
               Заявява, че не представя възражения срещу делегирания регламент;
            
         
            
               2.
            
            
               Възлага на своя председател да предаде настоящото решение на Съвета и на Комисията.
            
         
      (1)  ОВ L 269, 10.10.2013 г., стр. 1.
   
      (2)  Делегиран регламент (ЕС) 2016/341 на Комисията от 17 декември 2015 г. за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446 (ОВ L 69, 15.3.2016 г., стр. 1).